CELEX: 32021D0393
Language: ro
Date: 2021-03-01 00:00:00
Title: Decizia (UE) 2021/393 a Consiliului din 1 martie 2021 privind poziția care urmează să fie adoptată în numele Uniunii Europene în cadrul Comitetului mixt al SEE instituit prin Acordul privind Spațiul Economic European în ceea ce privește modificările capitolului IIa din Protocolul 10 la acordul respectiv și ale anexelor I și II la protocolul în cauză, privind simplificarea controalelor și formalităților la transportul de mărfuri

5.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 77/27
               
            
         DECIZIA (UE) 2021/393 A CONSILIULUI
         din 1 martie 2021
         privind poziția care urmează să fie adoptată în numele Uniunii Europene în cadrul Comitetului mixt al SEE instituit prin Acordul privind Spațiul Economic European în ceea ce privește modificările capitolului IIa din Protocolul 10 la acordul respectiv și ale anexelor I și II la protocolul în cauză, privind simplificarea controalelor și formalităților la transportul de mărfuri
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Protocolul 10 la Acordul privind Spațiul Economic European (1) (denumit în continuare „Acordul privind SEE”) referitor la simplificarea controalelor și formalităților la transportul de mărfuri și măsurile vamale de securitate (denumit în continuare „protocolul”) a fost modificat prin Decizia nr. 76/2009 a Comitetului mixt al SEE (2) și a intrat în vigoare la 1 iulie 2009.
                  
               
                     (2)
                  
                  
                     În temeiul articolului 98 din Acordul privind SEE, Comitetul mixt instituit prin Acordul privind SEE (denumit în continuare „Comitetul mixt al SEE”) poate să adopte o decizie de modificare a capitolului IIa din protocol și a anexelor la protocol în cadrul următoarei sale reuniuni sau printr-un schimb de scrisori.
                  
               
                     (3)
                  
                  
                     În conformitate cu articolul 9h alineatul (3) din protocol, sunt necesare modificări ale capitolului IIa din protocol și ale anexelor I și II la protocol pentru a se ține cont de evoluția legislației Uniunii cu privire la aspecte care fac obiectul capitolului respectiv și al anexelor respective. În plus, dacă o decizie nu poate fi adoptată astfel încât să permită punerea în aplicare simultană a modificărilor la protocol și a modificărilor la legislația Uniunii, modificările prevăzute în proiectul de decizie supus aprobării părților contractante trebuie să fie aplicate cu titlu provizoriu, în măsura în care este posibil începând cu 15 martie 2021, cu respectarea corespunzătoare a procedurilor interne ale părților contractante. Data respectivă coincide cu lansarea primei versiuni a sistemului de control al importurilor 2 la care Norvegia a fost de acord să participe.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului mixt al SEE în ceea ce privește modificările capitolului IIa din protocol și ale anexelor I și II la protocol, întrucât modificările respective vor avea caracter obligatoriu pentru Uniune.
                  
               
                     (5)
                  
                  
                     Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul următoarei reuniuni a Comitetului mixt instituit prin Acordul privind Spațiul Economic European, sau prin schimb de scrisori, în ceea ce privește modificările capitolului IIa din Protocolul 10 la acordul respectiv și ale anexelor I și II la protocolul în cauză se bazează pe proiectul de decizie a Comitetului mixt al SEE (3).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 1 martie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  JO L 1, 3.1.1994, p. 3.
         
            (2)  Decizia nr. 76/2009 a Comitetului mixt al SEE din 30 iunie 2009 de modificare a Protocolului 10 privind simplificarea controalelor și a formalităților la transportul de mărfuri și a Protocolului 37 care conține lista prevăzută la articolul 101 (JO L 232, 3.9.2009, p. 40).
         
            (3)  A se vedea documentul ST 5661/21 la http://register.consilium.europa.eu